**היידי קלום** (בגרמנית: **Heidi Klum**; נולדה ב-1 ביוני 1973), היא דוגמנית על, שחקנית קולנוע, מנחת טלוויזיה, אשת עסקים, מעצבת אופנה, מפיקת טלוויזיה ואמנית גרמנייה-אמריקאית. מועמדת לפרס אמי, על הנחייתה בסדרת המציאות "פרויקט מסלול".

ביוגרפיה
--------

קלום נולדה בעיר ברגיש גלאדבאך, נורדריין-וסטפאליה שבגרמניה המערבית דאז, בתם של ארנה, מעצבת שיער, וגינתר קלום, מנהל בחברת קוסמטיקה. ב-1992 השתתפה בתחרות דוגמניות והגיעה למקום הראשון. היא זכתה בחוזה דוגמנות בשווי 300,000 דולר. היא התחילה לדגמן במילאנו, פריז והמבורג. בעקבות הזכייה ויתרה על לימודים בבית ספר לעיצוב אופנה, ועברה לניו יורק.

קריירה
------

### דוגמנות ומשחק

כשעברה לניו יורק, קריירת הדוגמנות שלה החלה לפרוח, והיא החלה להופיע על מגזיני אופנה נחשבים, בהם "Elle", "ווג" ו"מארי קלייר".
היא התפרסמה בעקבות הופעתה בשער גיליון בגדי הים של ספורטס אילוסטרייטד בשנת 1998, שהפכה אותה לדוגמנית הגרמנייה הראשונה שהופיעה בשער המגזין.
היידי הופיעה פעמיים בשער (בפעם הראשונה לבד, ובפעם השנייה עם נערות השער מהעבר), בנוסף, הופיעה בסך הכל כ-8 פעמים במגזין.

הופיעה בקטלוג ותצוגות של חברת ההלבשה התחתונה ויקטוריה'ס סיקרט, כששם זכתה לכינוי המלווה אותה מתחילת הקריירה, "הגוף" (The Body) ונחשבת כנציגת גרמניה, בשנת 2010 פרשה קלום מחברת ההלבשה התחתונה ויקטוריה'ס סיקרט לאחר 13 שנה. קלום הייתה דוברת חברות נחשבות כמו: בראון, H&M, וליז קליברון.

מלבד דוגמנות הופיעה במספר סדרות טלוויזיה, בהן "ספין סיטי", "סקס והעיר הגדולה" ו"איך פגשתי את אמא". היא שיחקה כדוגמנית שיער חמת מזג בסרט "ראש בראש", ענקית בסרט "הקסם של אלה" ולוהקה בתור אורסולה אנדרס בסרט "חייו ומותו של פיטר סלרס".

בשנת 2008 המגזין פורבס הכתיר את קלום לדוגמנית השנייה הכי מרוויחה בתעשייה, עם שכר ממוצע של 16 מיליון דולר לשנה. בנוסף, היא הופיעה באותו המגזין ברשימת "100 הסלבריטים המשפיעים בעולם".

### הנחיה

בדצמבר 2004 הפכה למנחה, שופטת ומפיקה אחראית של תוכנית המציאות "פרויקט מסלול" בתחנת הטלוויזיה האמריקאית "בראבו". התוכנית עוקבת אחר תחרות רבת-שלבים בין מספר מעצבי אופנה מתחילים, המשתתפים באתגרי עיצוב שונים במטרה לזכות בתואר המנצח, מעצב האופנה המוביל הבא.
התוכנית זכתה להצלחה רבה, שזכתה מהניו יורק טיימס לכינוי "הפראדה של תוכניות הריאליטי". בנוסף להצלחה, ב-2008 היידי הייתה מועמדת לפרס אמי, בקטגוריית "מנחי תוכניות ריאליטי", ואף עשתה היסטוריה, בכך שהייתה המנחה הנשית היחידה והראשונה שהתמודדה בקטגוריה. בנוסף, היא הייתה למנחה בטקס.

בגרמניה, קלום מנחה, שופטת ומפיקה שותפה, החל מינואר 2006, את התוכנית "הטופ מודל הבאה של גרמניה".

### עיצוב

היידי עיצבה בגדים המופיעים בקטלוג הגרמני "Otto", שאת פריטיו ניתן להזמין בדואר. כיום, היא מעצבת נעליים לבירקנשטוק, תכשיטים ל-Mouawad ובגדי ים שהופיעו בגיליון בגדי הים של ספורטס אילוסטרייטד ונמכרים באתר הבית שלה. היא ציירת וציוריה הופיעו בעיתוני אמנות שונים בארצות הברית.

בשנת 2007, מכרה בערוץ הקניות האמריקאי קולקציית תכשיטים מיוחדת בעיצובה. כל התכשיטים נמכרו תוך 27 דקות.

חיים אישיים
-----------

בשנת 1997 נישאה קלום למעצב השיער ריק פיפינו. השניים התגרשו לאחר 5 שנות נישואים בנובמבר 2002. לאחר גירושיה יצאה עם פלאביו בריאטורה, הבעלים של קבוצת פורמולה 1. קלום גילתה שהיא בהריון ממנו; באותו יום, נתפס פלאביו מתנשק עם מעצבת תכשיטים צעירה. זמן קצר לאחר מכן השניים נפרדו, ויחסיהם נותקו בזמן הריונה עם בתה. היידי ילדה את הלנה, "לני", בתה הבכורה ב-4 במאי 2004. לני לא בקשר עם אביה הביולוגי.

סיל והיידי קלום (עם הגב למצלמה)
בתחילת 2004, בתקופת ההריון מבעלה הראשון, הכירה בניו יורק את הזמר הבריטי סיל, שהיה לצידה בהריונה.
קלום הודיעה על אירוסיה לסיל ב-4 בינואר 2005 והם נישאו ב-10 במאי 2005. בנוסף יש לזוג שלושה ילדים משותפים: הנרי (נולד ב-12 בספטמבר 2005), ג'ון (נולד ב-22 בנובמבר 2006) ולו (נולדה ב-9 באוקטובר 2009). ב-2009 היא נשאה רשמית את שם משפחתו של בעלה סיל בתור **היידי סמואל**. הם פנו לגירושין באפריל 2012, והתגרשו סופית באוקטובר 2014.

בספטמבר 2012 התפרסם כי היא יוצאת עם שומר הראש שלה, מרטין קירסטן.

במאי 2018 הודיעה קלום באמצעות דיווח באינסטגרם כי היא ביחסים עם הגיטריסט טום קאוליץ מלהקת טוקיו הוטל, וב-24 בדצמבר 2018 היא דיווחה כי היא וקאוליץ התארסו. בפברואר 2019 הם התחתנו.

ב-2008 קלום התאזרחה כאמריקאית, בנוסף לאזרחות הגרמנית שלה מלידה. היא מתגוררת בלוס אנג'לס, קליפורניה.

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **היידי קלום** |
| ויקישיתוף תמונות ומדיה בוויקישיתוף: **היידי קלום** |

* אתר האינטרנט הרשמי של היידי קלום
* היידי קלום, ברשת החברתית פייסבוק

* היידי קלום, ברשת החברתית טוויטר

* היידי קלום, ברשת החברתית אינסטגרם

* היידי קלום, ברשת החברתית טיקטוק

* היידי קלום, ברשת החברתית Goodreads

* היידי קלום, במסד הנתונים הקולנועיים IMDb (באנגלית)

* היידי קלום, באתר "אידיבי", מאגר הידע העברי לקולנוע ישראלי ועולמי

* היידי קלום, באתר AllMovie (באנגלית)

* היידי קלום, באתר Rotten Tomatoes (באנגלית)

* היידי קלום, באתר Metacritic (באנגלית)

* היידי קלום, במסד הנתונים הקולנועיים KinoPoisk (ברוסית)

* היידי קלום, באתר Last.fm (באנגלית)

* היידי קלום, באתר AllMusic (באנגלית)

* היידי קלום, באתר MusicBrainz (באנגלית)

* היידי קלום, באתר Discogs (באנגלית)
* היידי קלום, באתר אנציקלופדיה בריטניקה (באנגלית)
* אתר מעריצים גרמני
* היידי קלום בFMD
* היידי קלום, באתר People
* חגית גינזבורג, מלכת המסלול, באתר ynet, 17 ביוני 2009
* קרן בר לב, ‏חופשייה ומאושרת, באתר ‏מאקו‏‏, ‏24 בינואר 2013‏

הערות שוליים
------------

1. ↑  'It just started so I don't know where it's going': Heidi Klum admits she's dating her bodyguard, but stops short of calling romance a 'relationship', Mail Online
2. ↑  Joelle Goldstein, Surprise! Heidi Klum and Tom Kaulitz Legally Married in February After 2-Month Engagement, *people.com*, ‏11 ביולי 2019

| פרס אמי לבידור בפריים טיים למנחה הטוב ביותר בתוכנית מציאות/תחרות |
| --- |
| 

|  |
| --- |
| ג'ף פרובסט (2008) ‏•‏‏ ג'ף פרובסט (2009) ‏•‏‏ ג'ף פרובסט (2010) ‏•‏‏ ג'ף פרובסט (2011) ‏•‏‏ טום ברגרון (2012) ‏•‏‏ היידי קלום וטים גאן (2013) ‏•‏‏ ג'יין לינץ' (2014) ‏•‏‏ ג'יין לינץ' (2015) ‏•‏‏ רופול (2016) ‏•‏‏ רופול (2017) ‏•‏‏ רופול (2018) ‏•‏‏ רופול (2019) ‏•‏‏ רופול (2020) ‏•‏‏ רופול (2021) ‏•‏‏ רופול (2022) |

 |

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb161677648 (data)
* GND: 129797219
* ISNI: 0000 0000 7872 1263
* LCCN: n2004091450
* MusicBrainz: 93e1e8ed-db71-4f33-a5e0-3e3a18752133
* NKC: xx0050030
* SUDOC: 091574897
* VIAF: 85619301
* WorldCat: lccn-n2004091450

 |